Държавен вестник, бр. 76, 2009 г., стр. 7

БРОЙ  76	
Д Ъ Р Ж А В Е Н  В Е С Т Н И К 	
СТР.  7  
Имам честта да потвърдя от името на 
правителството на Република България пред-
ходните договоренности и да изразя съгласи-
ето си нотата на Ваше Превъзходителство и 
настоящата нота в отговор да се считат като 
съставляващи споразумение между двете 
правителства, което влиза в сила от датата 
на настоящия отговор.
Ползвам се от случая да подновя уверенията 
си в най-високата си към Ваше Превъзходи-
телство почит.
Д-р Румяна Желева,
министър на външните работи 
на Република България
(Приложение към българската нота)
Протокол от обсъжданията
Във връзка с разменените на 7 септември 
2009 г. ноти между правителството на Репуб-
лика България и правителството на Япония 
относно японска културна помощ, отпусната 
с цел укрепване на отношенията на приятел-
ство и сътрудничество между двете страни 
(наричани по-нататък „разменените ноти“), 
представителите на българската делегация и 
на японската делегация желаят да отбележат 
следното:
1. По отношение на член 3 от разменените 
ноти представителят на японската делегация 
заяви, че правителството на Япония е с раз-
бирането, че правителството на Република 
България ще предприеме необходимите стъп-
ки за предотвратяване на всякакви предло-
жения, даване на подаръци или извършване 
на плащания, възнаграждения или облаги, 
които биха могли да се възприемат като ко-
рупционна практика в Република България, 
извършвани с цел подтикване към възлагане 
на договорите по член 4 от разменените ноти 
или като отплата за възлагането им.
2. По отношение на точка 2 на член 6 от 
разменените ноти представителят на япон-
ската делегация заяви, че правителството на 
Япония е с разбирането, че:
а) необходимата информация включва ин-
формация за свързани с проекта корупционни 
практики, посочени в точка 1 на член 1 на 
разменените ноти; и
б) правителството на Република България 
ще осигури справедливо третиране на източ-
ниците на такава информация.
3. Правителството на Република България 
заяви, че българската делегация няма възра-
жения по горното заявление на представителя 
на японската делегация.
София, 7 септември 2009 г.
Д-р Румяна Желева,	
Цунехару Такеда,
министър на външните	
извънреден и
работи на	
пълномощен 
Република	
посланик
България 	
на Япония
	
в Република 
	
България
10991
МИНИСТЕРСТВО 
НА ОБРАЗОВАНИЕТО, 
МЛАДЕЖТА И НАУКАТА
Правилник за изменение на Правилника за 
устройството и дейността на Звеното за опе-
ративно и финансово осигуряване на органи-
зационните структури на Министерството на 
образованието и науката (ДВ, бр. 67 от 2002 г.)
§ 1. В чл. 3, ал. 2 думите „Управление на 
финансовите ресурси“ се заменят с „Финанси“.
§ 2. В чл. 4 ал. 3 се отменя.
§ 3. Чл. 7 се изменя така:
„Чл.  7. Звеното проверява и обобщава 
оборотните ведомости и годишните финансо-
ви отчети на организационните структури на 
Министерството на образованието, младежта 
и науката.“
Заключителна разпоредба
§ 4. В наименованието и навсякъде в текста 
думите „Министерството на образованието 
и науката“, „министъра на образованието и 
науката“ и „МОН“ се заменят съответно с 
„Министерството на образованието, младежта 
и науката“, „министъра на образованието, мла-
дежта и науката“ и „МОМН“.
Министър: Й. Фандъкова
10992
МИНИСТЕРСТВО 
НА ПРАВОСЪДИЕТО
ПРАВИЛНИК
за дейността на Съвета по международно 
осиновяване
Чл.  1. Правилникът урежда структурата 
и организацията на дейността на Съвета по 
международно осиновяване при Министер-
ството на правосъдието, наричан по-нататък 
„съвета“.
Чл.  2. Съветът по международно осино-
вяване:
1. прави предложение до министъра на 
правосъдието за определяне на подходящ 
осиновяващ;
2. изразява мнение пред министъра на пра-
восъдието относно молбите на осиновяващи 
по чл. 115, т. 2 от Семейния кодекс (СК);
3. прави предложение пред министъра на 
правосъдието по заявленията за издаване на 
разрешение за посредничество по чл. 121 СК;
4. изразява становища и дава препоръки 
на министъра на правосъдието във връзка с 
международните осиновявания;
5. прави предложение до министъра на 
правосъдието за отнемане на разрешението 
на акредитирана организация, посредник при 
международно осиновяване.